Juutalaisten paluu ― yksi suurimmista ihmeistä koskaan
Jumalan siunausta! Tervetuloa ohjelman pariin.
Olen Tommy Lilja, PTL-järjestön perustaja ja johtaja.
Tänään aion puhua Israelista.
Näytän joitakin videoita Israelista.
Yksi maailmanhistorian suurimpia ihmeitä on Israel ja se, -
mitä Jumala on tehnyt Israelin ja juutalaisten kautta.
Tahdon teidän näkevän ja ymmärtävän, -
että nykyään on käynnissä liike.
Jumala toimii juutalaisten parissa ja ympärillä sekä Israelissa.
Monia vuosia sitten Euroopassa Preussissa hallitsi kuningas, -
jonka nimi oli Fredrik Suuri.
Hän oli kuolemaisillaan. Hän kutsui lääkärit luokseen.
Hän sanoi lääkärille: "Tarvitsen merkin, että Jumala elää."
Lääkäri mietti hetken ja sanoi: "Juutalaiset, teidän korkeutenne."
Kun katsomme juutalaisia ja luemme Israelin historiaa -
ja kun luemme Vanhaa testamenttia, voimme nähdä Israelin historiasta, -
että Jumala elää.
Eräs paikka on kautta historian ollut tapahtumien keskipiste.
Vuosikymmenten kuluessa täällä avautui opetus -
yhdestä Tosi Jumalasta, ihmisten välisestä tasa-arvosta -
sekä Jumalasta, joka tuli ihmiseksi -
ja kantoi synnin rangaistuksen ihmisten edestä.
Maa vaipui horrokseen pitkiksi ajoiksi.
Silti kaupunki oli aina kaiken keskus.
Maa herätettiin uudelleen eloon 1800-luvulla.
Kansa, joka oli asunut hajallaan lähes kahden vuosisadan ajan, -
alkoi kääntää jälleen katseet kohti kotimaataan.
Aivan kuin aika olisi hidastunut, pysähtynyt -
ja odottanut kansaa palaavaksi.
Pohjois-Afrikasta ja Venäjältä syntyi toisen maahanmuuton perusta.
Tuhansia vuosia eri kulttuureissa erillään asuneet -
tulivat yhteen ihmeellisellä tavalla, kun he palasivat maahan.
Alle sadassa vuodessa maa muuttui erämaasta keitaaksi.
"Syntyykö maa yhdessä päivässä?"
Jesajan kysymys Jes. 66:8:ssa (1992-käännös) sai vahvistuksen, -
kun maa, joka ei ollut ollut maa 2 000 vuoteen, -
syntyi äkisti 14.5.1948. Unelmasta tuli totta.
Kansa palasi maailman kaikista maista.
Maailma seurasi hämmästellen.
Valtio syntyi päivässä. Pian sen asema oli vakiintunut.
Nyt kaupunki, kansa ja valtio ovat tapahtumien keskipisteessä -
enemmän kuin koskaan.
Maa on Israel. Kaupunki on Jerusalem ja kansa ovat juutalaiset.
Ensisilmäyksellä Israel on muinainen asutuspaikka ja poliittinen keskus -
maantieteellisesti keskeisen sijaintinsa takia.
Jos tutkii syvemmälle, huomaa, että maa, kaupunki ja kansa -
ovat paljon enemmän. Yhdessä ne muodostavat yhden yksikön, -
jonka tehtävä historiassa vaikuttaa maailman kaikkiin kansoihin.
Tehtävä asettaa kansan, kaupungin ja maan -
historian keskiöön ajasta ikuisuuteen.
TOMMY JA CARINA VIERAILEVAT ISRAELISSA
Israel, juutalaiset ja kaupunki, Jerusalem, -
liittyvät tiiviisti toisiinsa.
Kun juutalaiset asuvat maassa, kansa ja maa ovat Jumalan siunausten alla.
Kun he ovat poissa maasta, maa on kirouksen alainen -
ja juutalaiset ovat kirouksen alaisia.
Kaksituhatta vuotta sitten juutalaiset joutuivat hajalleen.
Heitä kiellettiin asumasta maassa. He vaelsivat maasta toiseen.
Erään vanhan profetian mukaan -
Jumala hajottaisi juutalaiset maan neljälle kulmalle.
Kesti lähes kaksituhatta vuotta, -
että juutalaiset saavuttivat maan neljä kulmaa.
Ensimmäiset 500―600 vuotta -
he asuivat hajallaan Välimeren ympäristössä.
Sitten he tulivat Eurooppaan, Englantiin ja Espanjaan.
Heitä vainottiin Heitä hakattiin ja tapettiin.
Sitten avautui uusi manner, Amerikka.
Heitä meni Amerikkaan, Etelä-Amerikkaan ja Kiinaan.
1800-luvun puolessa välissä tapahtui jotakin.
Juutalaiset eivät olleet olleet maassa lähes kahteentuhanteen vuoteen.
Nyt heitä alkoi palata takaisin. Voitteko kuvitella?
Kansa ei ollut asunut maassa kahteentuhanteen vuoteen.
He eivät kuitenkaan ikinä unohtaneet maata.
Heitä vainottiin kaikkialla, minne ikinä he menivät.
Heitä tapettiin kaikkialla.
Maailmassa vallalla olevat voimat yrittivät tehdä kaikkensa, -
jotta juutalaiset lakkaisivat olemasta juutalaisia -
ja luopuisivat identiteetistään, mutta he eivät luopuneet.
He kulkivat läpi veden, tulen ja helvetin, -
mutta he eivät ikinä luopuneet Jumalasta.
He sanoivat: "Jumala on Yksi. Hän on meidän Jumalamme.
Hän on isiemme, Aabrahamin, Iisakin ja Jaakobin, Jumala."
Oli ihme, kun he alkoivat palata 1800-luvun lopussa.
En ehdi nyt kerrata koko historiaa, -
mutta 14. toukokuuta 1948 Israel julistautui itsenäiseksi.
Profeetta Jesaja kysyi, voiko jotakin niin ihanaa tapahtua, -
että maa syntyy yhdessä päivässä.
Kyllä voi. Israel syntyi yhdessä päivässä.
Se on ihme. Kun maa syntyi, -
200 miljoonaa arabia julisti sodan Israelia vastaan.
Israelilaisia oli vain 1,5 miljoonaa. He tulivat suoraan holokaustista.
Miten he voisivat selviytyä?
He selviytyivät, koska Jumala taisteli heidän puolellaan.
Meidän on tärkeä ymmärtää, -
että Israelilla on jotakin tekemistä Jumalan kanssa.
MATKA
Etiopia on maailman vanhimpia maita.
Sitä ei ole ikinä miehitetty eikä alistettu siirtomaaksi.
Se on ollut aina itsenäinen. Sen historia ulottuu aina siihen asti, -
kun Israelin kuningas Salomo tapasi etiopialaisen Saban kuningattaren.
Voi olla, että liitto Israelin kanssa ja Danin heimon juutalaiset -
ovat laskeneet perustan luonteenlujuudelle, -
joka luonnehtii Etiopiaa edelleen.
Etiopialaisten mukaan maan hallitsija- perinne ulottuu kuningas Menelikiin, -
joka oli Salomon ja Saban kuningattaren poika.
Kun Israel Salomon kuoleman jälkeen hajosi tuhoisassa sisällissodassa, -
Menelik pakeni Etiopiaan. Monet Danin heimon jäsenet seurasivat.
Etiopia liittää itsensä Juudan leijonaan.
Se väittää, että liitonarkki laintauluineen -
on kätketty Etiopiaan.
Etiopia oli ensimmäisiä maita, jotka saivat pelastuksen.
Filippus kastoi etiopialaisen hoviherran.
Tämä vei evankeliumin Etiopiaan.
Etiopian juutalaisia alkoi virrata Israeliin 1980-luvulla.
He kuuluvat yhteen kadonneeseen heimoon.
He tuovat mukanaan luonteenlujuutta ja korkeita moraaliarvoja, -
jotka luonnehtivat Etiopiaa.
Aina vuodesta 2000 asti PTL-järjestö on pitänyt etusijalla työtä, -
jossa Etiopian juutalaisia autetaan palaamaan kotiin Israeliin.
TERVETULOA ISRAELIIN
Kultainen Jerusalem
Pronssin ja valon kaupunki...
Ensimmäisessä Mooseksen kirjassa sanotaan, -
että jos siunaa Aabrahamia, saa siunauksen.
Jos kiroaa Aabrahamin, joutuu kirotuksi.
Israelin siunaaminen on sama kuin tulla Jumalan siunaamaksi.
Jumala siunaa sinua, kun siunaat Israelia.
Jos kiroat Israelia, kirous kimpoaa takaisin luoksesi.
Jos kiroat Israelia, Jumala kiroaa sinut.
Minä ja monet muut kristityt olemme nykyään auttaneet juutalaisia -
palaamaan Israeliin.
Jes. 49:22:ssa sanotaan, -
että Hän antaa merkin ja vannoo.
Maailman kansakunnat, ihmiset, kuten sinä ja minä, -
kantaisivat Israelin poikia ja tyttäriä takaisin maahan, -
Jerusalemin pyhälle vuorelle.
Se ei ole vaihtoehto. Se on käsky Jumalalta.
Meidän kristittyinä pitäisi auttaa juutalaiset takaisin Israeliin.
Ellet vielä ole mukana tällaisessa työssä, aloita tänään.
Sillä tavalla vaikutat niin, että elämäsi ylle tulee erityinen siunaus.
Se nojautuu Aabrahamiin -
ja Raamatun alkulehtiin 1. Moos. kirjassa.
Siellä Jumala lupaa siunata niitä, jotka siunaavat Israelia.
Reuven, minulla on kysymys, jota ajattelen paljon.
Uskon, että monet katsojammekin ajattelevat sitä.
On yksi asia, että juutalaiset auttavat juutalaisia palaamaan Israeliin.
On toinen asia, että kristityt auttavat juutalaisia palaamaan Israeliin.
Nyt teemme työtä yhdessä. Miksi?
Ensinnäkin se on maailman luonnollisimpia asioita.
Toteutamme Raamatun profetioita.
Kerron kohta jakeen, jossa sanotaan, että se pitäisi tehdä yhdessä.
Käytän selityksessäni logiikkaa apuna. Kävellään tuonne, -
niin näytän jotakin mielenkiintoista.
Siitä muotoutuu hyvä kertomus, joka tukee Raamatun ajatusta.
Mennään.
Tästä haluan kertoa. Tämä on hyvin erityinen puu.
En tiedä, miten se on tehty. Se on ilmassa roikkuva puu.
Se varmasti voi hyvin, koska se kasvaa ja myös kukkii kauniisti.
Minusta se symboloi juutalaisten ja kansojen suhdetta.
Olet varmasti kanssani samaa mieltä, samoin kuin monet katsojatkin, -
että kristinuskon juuret ovat juutalaisuudessa.
Ilman juutalaisuutta ei olisi kristinuskoa.
Kaikki tietävät sen. Olemme olleet siitä yhtä mieltä jo monta vuotta.
Katsopa tätä puuta. Sillä on juuret.
Juuret ovat maanpinnan alapuolella.
Se tarkoittaa, ettei juuriin tule valoa.
Juurista tulee kuitenkin vettä ja ravintoa puulle.
Vesi ja ravinto nousee ylös puuhun, mutta ei valo.
Mistä valo tulee? Lehdistä ja oksista.
Kristityt ovat noita lehtiä ja oksia.
Tuotte valon ja auringon puunrunkoon.
Me tuomme vettä ja ravintoa. Te tuotte valoa.
Juutalaiset ja kristityt yhdessä tuottavat happea maailmaan.
Se on esimerkkini, ja se sanotaan tarkalleen Raamatussakin.
Happeako? - Niin.
Sitä syntyy kaikissa puissa, kun vesi ja ravinto kohtaavat valon.
Sama vaikutus on juutalaisuudella ja kristinuskolla.
Yhdessä tuotamme happea maailmaan. Niin on tarkoitettu.
Maailma ei selviä ilman tätä happea.
Se lukee myös Roomalaiskirjeessä jossakin.
Herra on kutsunut meidät yhteen tekemään tätä.
Niin sanotaan myös Jes. 49:22:ssa.
Meidän on tehtävä tämä yhdessä.
Herra käskee mennä kansakuntiin ja pyytää heitä -
tuomaan Hänen tyttärensä sylissään ja poikansa olkapäillään.
Juuri sitä tämä kertomus selittää. - Se on mahtavaa.
Miltä maailma näyttäisi ilman kristittyjä ja juutalaisia yhdessä?
Ei olisi happea. Maailma ei toimisi.
Teemme juuri sitä, mitä Herra tahtoo: tuomme juutalaisia kotiin.
Se on tehtävä yhdessä. Kun teemme niin, tuotamme maailmaan happea.
Tuomme maailmaan toimeentuloa ja sitä, mitä se tarvitsee, -
jotta se menee eteenpäin eikä lankea kaaokseen. Uskon niin.
Se on mahtava todistus.
Viimeksi kuluneen 20 vuoden aikana lähes kaksi miljoonaa juutalaista -
kaikkialta maailmasta, heistä monet entisestä Neuvostoliitosta, -
on palannut Israeliin.
Israel on pinta-alaltaan hyvin pieni maa.
Monet ovat pohtineet itsekseen, -
voiko se kotouttaa niin suuren väkimäärän.
Heitä tulee entisestä Neuvostoliitosta ja Aasiasta eli eri kulttuureista.
Sanon, että se on ihme. Israel on ihme, -
koska Jumala on Israelin takana.
Olen vieraillut kotouttamiskeskuksissa.
Olen keskustellut ihmisten kanssa ja nähnyt tilastoja.
Se on täydellinen menestys.
Miten niin pieni maa voi ottaa vastaan niin paljon maahanmuuttajia -
kahdenkymmenen vuoden aikana menestyksekkäästi?
Koska se on Jumalan suunnittelema.
Jumala on kutsunut juutalaisia takaisin Israeliin, -
koska ennen kuin Jeesus voi palata, -
kaikilla juutalaisilla on mahdollisuus palata Israeliin.
Kun Jeesus palaa, Hän palaa maahan, kansan luo ja kaupunkiin.
Hän palaa Israeliin, juutalaisten luo ja Jerusalemiin.
Siksi voimme nähdä tämän merkkinä.
Juutalaiset saivat oman maan, Israelin, vuonna 1948.
Nyt juutalaiset palaavat takaisin. Se on toinen eksodus.
Siinä on tarkoitus, suunnitelma ja tavoite: -
Jeesuksen Kristuksen toinen tuleminen.
VIERAILU MEVASERET ZIONIN KOTOUTTAMISKESKUKSESSA
Tämä on Israelin suurin kotouttamiskeskus.
Maahanmuuttajat tulevat Etiopian syrjäkylistä moderniin Israeliin.
Heidän pitää sopeutua täysin uudenlaiseen elämään.
Sopeutuminen pitkä ja vaivalloinen prosessi.
Etiopiassa he asuivat tällaisissa majoissa.
Etiopialainen perhe asuu tavallisesti tämänkokoisessa majassa.
Muutos on suuri.
Heillä ei ollut juoksevaa vettä, sähköä eikä ilmastointia.
Lento Addis Abebasta Israeliin kesti vain kolme ja puoli tuntia.
Täällä kaikki on erilaista.
Kolme- tai nelilapsinen perhe saa asunnon, jossa on kolme huonetta.
Asunnossa on ilmastointi ja juokseva vesi.
He hankkivat television ja matkapuhelimen.
Elämä täällä on hyvin erilaista. Prosessi on monimutkainen.
Heidät laitetaan kouluun. He eivät osaa hepreaa.
He eivät osaa lukea tai kirjoittaa edes omalla amharan kielellään.
Kaikki on heille uutta.
Kristittyjen apu tulee Israelille suureen tarpeeseen.
Täällä on meneillään senioreiden terveysopin kurssi.
On tärkeä oppia, miten voi vielä vanhanakin pysyä terveenä.
Se on tärkeää myös meille!
He odottavat opettajaa.
Ruotsalaiset auttavat juutalaisia Etiopiasta Israeliin.
Uskomme, että se on Jumalan työtä.
Saamme olla mukana profeetallisessa työssä.
Olen käynyt monta kertaa Etiopiassa.
En ole ollut Gondarissa, mutta olen käynyt Addis Abebassa, -
Shashamanessa, Hosainassa, -
Debre Zeitissä ja Adamassa.
Olemme kiitollisia siitä, että saimme tulla tervehtimään teitä.
Jumala olkoon kanssamme ja varjelkoon Israelia.
Kiitos! Shalom!
Vuodesta 1996 asti olemme auttaneet yli 18 000:ta juutalaista -
palaamaan Israeliin, aluksi entisestä Neuvostoliitosta -
ja viime vuodet Etiopiasta.
Jumala tuo juutalaisia takaisin kaikkialta, Argentiinasta, Kiinasta, -
Intiasta ja kaikkialta maailmasta.
On hyvin tärkeää, että sinä ja minä uskovina teemme kolme asiaa.
Kun annamme, meidän tulisi antaa ensin seurakunnalle.
Jos kuuluu seurakuntaan, sille tulee antaa kymmenykset.
Sitten pitäisi antaa lähetystyöhön.
Kolmanneksi tulisi olla osa juutalaisten toista eksodusta Israeliin.
Minulla olisi jaettavana kertomus toisensa jälkeen.
Jotkut ihmiset eivät tienneet Israelista mitään.
He eivät ymmärtäneet juutalaisten ja Israelin välistä yhteyttä.
Olen kirjoittanut kirjan, -
jonka nimi on Jews: Heroes of Eternity (Juutalaiset: ikuisuuden sankarit).
Siinä selitän yhteyttä, jotta ihmiset voivat nähdä kokonaiskuvan -
ja ymmärtää, miksi juutalaisten pitää palata takaisin Israeliin -
ja mikä on Israelin rooli Jumalan historiassa.
Kun se avautuu ihmisille -
ja he alkavat tukea Israelia, rukoilla ja siunata juutalaisia, -
he saavat takaisin siunauksia.
Siksi olen tässä ohjelmassa puhunut Israelista.
Näytin videoita, jotta käsittäisitte, että tämä on Jumalan liike.
Ota tavaksesi puolustaa Israelia.
He eivät ole täydellisiä, mutta puolusta heitä.
Tee jotakin Israelin hyväksi.
Ryhdy tukemaan. Lue kirjoja Jeesuksen ja Israelin yhteydestä -
ja lopunaikojen historiasta, -
niin että voit olla mukana Jumalan työssä.
Isä, Jeesuksen nimessä, me siunaamme Israelia.
Siunaamme Jerusalemia ja siunaamme juutalaisia.
Kiitämme Sinua, Isä. Tiedämme, että kun siunaamme Israelia, -
siunaus palaa takaisin luoksemme.
Suomennos: Marianne Tenetz